Diari Oficial de la Generalitat Valenciana


Sumari del DOGV 7611, del 09-09-2015 (2015/7377)

Notificació de la sentència dictada en el judici verbal número 1105/2013.
-------------------------------------------------------------------------

### Dades del document

Número de DOGV
:   7611

Data del DOGV
:   09-09-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/7377


Organisme emissor
:   Jutjat de Primera Instància Número 1 de València

Tipus de document
:   Edicte

Notificació de la sentència dictada en el judici verbal número 1105/2013. [2015/7377]  
En aquest procediment de judici verbal seguit a instàncies de María Ángeles Vázquez Moreno contra María del Carmen Cabezas Besa s'ha dictat la sentència que, literalment, és com segueix:  
«Sentència número 176/2014  
València, 10 de juny de 2014  
Jutge que la dicta: Juan Carlos Mompó Castañeda.  
Demandant: María Ángeles Vázquez Moreno.  
Advocada: Lina Jesús Blanco Sánchez.  
Procurador: Ramón Cuchillo García.  
Demandada: María del Carmen Cabezas Besa, en rebel·lia processal.  
Antecedents de fet  
Primer. La part actora esmentada va presentar la demanda origen d'aquestes actuacions contra els demandats indicats, en la qual, després d'al·legar els fets i fonaments de dret que va estimar aplicables, acabava sol·licitant que es dictara sentència per la qual es condemne a atorgar escriptura pública en el termini que fixe el jutjador, amb l'advertència que si no ho fa serà el tribunal qui el substituïsca, i s'ordene a més la pertinent inscripció en el registre de la propietat corresponent, amb imposició de costes.  
Segon. Admesa a tràmit, es va convocar les parts a judici i es va intentar citar la demandada en tots els domicilis coneguts, que resultaren infructuosos, cosa per la qual finalment se la va citar per edictes per al dia 9 de juny de 2014, en què va comparéixer l'actora i no ho va fer la demandada, que va ser declarada en rebel·lia processal. Després de ratificar-se l'actora es va rebre el pleit a prova, i practicada la prova les actuacions van quedar finalment concluses per a sentència.  
Tercer. En la tramitació d'aquest procediment s'han observat les prescripcions legals.  
Vistos els articles esmentats, els concordants i els altres d'aplicació general,  
Dispositiva  
Estime la demanda formulada a instàncies de María Ángeles Vázquez Moreno, que ha estat representada pel procurador dels tribunals Ramón Cuchillo García, contra María del Carmen Cabezas Besa, i condemne la demandada a atorgar escriptura pública de compravenda de la vivenda objecte de contracte privat de compravenda de 2 de juny de 2005, amb l'advertència que en cas de no atorgar-la en el termini voluntari de compliment de la sentència de l'article 548 de la Llei d'Enjudiciament Civil es procedirà en la forma establida en l'article 708 de la dita llei; amb imposició de costes.  
Mode d'impugnació: recurs d'apel·lació en el termini de 20 dies, des de la notificació d'aquesta resolució, davant d'aquest tribunal, per mitjà d'un escrit en el qual s'hauran d'exposar les al·legacions en què es base la impugnació, a més de citar la resolució apel·lada i els pronunciaments que s'impugnen.  
Així ho disposa i firma el jutge magistrat, Juan Carlos Mompó Castañeda.»  
I atés que la demandada, María del Carmen Cabezas Besa, es troba en parador desconegut, el secretari, Miguel Ángel Martínez Martínez, expedeix aquest edicte a fi que li valga de notificació de la forma deguda.  
  
València, 1 de setembre de 2015.- El secretari judicial: Miguel Ángel Martínez Martínez.